Man sterf in ongeluk toe polisie hom aftrekArgieffoto ŉ Man is dood en ŉ vroulike polisiebeampte is Saterdag in Pretoria ernstig beseer na ŉ voertuig in hulle vasgejaag het, het paramedici gesê. “Die polisie het ŉ voertuig van die pad afgetrek, en terwyl die bestuurder en die beampte met mekaar gepraat het, het ŉ ander voertuig in hulle vasgejaag,” het Jeffrey Wicks, woordvoerder van Netcare911 gesê. Toe paramedici omstreeks 05:30 by die toneel in Lynnwoodweg opgedaag het, is die bestuurder reeds dood. Die beampte het ernstige beserings opgedoen, is op die toneel stabiliseer en toe na die Netcare Pretoria-Oos-hospitaal geneem.